În Ungaria se pregătește o remaniere guvernamentală. Ce schimbări are în vedere Viktor Orban
Premierul ungar Viktor Orban a anunțat că un nou minister se va ocupa de economie și de finanțele statului, în timp ce se pregătește pentru numirea unui nou guvernator al Băncii Centrale care să îi succeadă fostului său aliat, Gyorgy Matolcsy, devenit între timp un critic, relatează Reuters. Aflat la putere din 2010, veteranul naționalist Viktor Orban s-a străduit să revigoreze economia Ungariei după recesiunea de anul trecut, în urma unei creșteri a inflației la peste 25% în primul trimestru din 2023, cel mai ridicat nivel din Uniunea Europeană.